Diari Oficial de la Generalitat Valenciana


Sumari del DOGV 684, del 20-10-1987 (1987/809787)

ORDRE de 23 de setembre de 1987, de la Conselleria de Cultura, Educació i Ciència, per la qual hom convoca el IX Certamen de Bandes de Música de la Comunitat Valenciana.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/09/23/(2)/dof/vci/html**

### Dades del document

Número de DOGV
:   684

Data del DOGV
:   20-10-1987

Secció del DOGV
:   DISPOSICIONS GENERALS

Número del document
:   1987/809787


Data del document
:   23-09-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 23 de setembre de 1987, de la Conselleria de Cultura, Educació i Ciència, per la qual hom convoca el IX Certamen de Bandes de Música de la Comunitat Valenciana.  
Les bandes de música són elements imprescindibles en tota activitat cultural que es du a terme a la Comunitat Valenciana.  
Potenciar-les i defensar-les ha estat un dels compromisos adquirits per la Generalitat Valenciana. Un any més, se celebrarà el IX Certamen de Bandes de Música de la Comunitat Valenciana, a la ciutat de València. Per això, fent ús de les facultats que em confereix l'article 35 de la Llei 5/83 de la Generalitat Valenciana de 10 de desembre de Govern València.  
ORDENE:  
Article únic  
Hom convoca el IX Certamen de Bandes de Música de la Comunitat Valenciana, i s'aproven les bases que el regiran, incloses en forma d'annex en aquesta Ordre.  
DISPOSICIO FINAL  
Aquesta Ordre vigirà l?endemà de la publicació en el Diari Oficial de la Generalitat Valenciana.  
València, 23 de setembre de 1987.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES DEL IX CERTAMEN DE BANDES DE MUSICA DE LA COMUNITAT VALENCIANA  
Primera. Les bandes que participen en el Certamen seran les que hagen obtingut el primer premi de les seccions respectives de l?últim Certamen Provincial que cada Diputació Provincial de la Comunitat Valenciana haja organitzat.  
Segona. La participació de les bandes es farà en dues sessions, segons l?ordre del sorteig fet davant els representants de les bandes que hi participen.  
Tercera. Les bandes designades per a participar en el Certamen actuaran amb un màxim de 80 músics per a la Ira. secció, de 60 per a la 2na. secció i de 40 per a la 3ra.  
Quarta Cada banda que hi concurse no podrà tindré més de 5 reforços, dels quals només 2 podran ser professionals.  
Cinquena Per controlar la plantilla de les bandes que hi concursen s'aplicaran els criteris i els requisits que estableix el Reglament de Certàmens de la Federació Valenciana de Societats Musicals. Els impresos per a inscriure-hi les plantilles de les bandes es troben a la seu de la federació esmentada, carrer de Sorní, 22-1ra., València.  
Sisena El Certamen se celebrarà a la ciutat de València el 15 de novembre de 1987, al Palau de la Música i Congressos de València, a partir de les 10 hores.  
Setena Les obres d'interpretació obligada són:  
1ra. secció: «Estigia» de Francisco Tamarit Fayos.  
2na. secció: «Arábiga» de Rafael Talens Pello.  
3ra. secció: «Movimientos cíclicos para banda» de Salvador Chuliá Hernández.  
La partitura o guió lliure cal trametre'l per triplicat, abans del 15 d'octubre, a la Direcció General de Cultura de la Conselleria de Cultura, Educació i Ciència de la Generalitat Valenciana, Av. de Campanar, 32, 46122 València.  
Vuitena Les bandes que hi participen rebran en concepte d'ajuda per a despeses generals les quantitats, per a cada secció, que tot seguit s'indiquen:  
1ra. secció 350.000 ptes.  
2na. secció 300.000 ptes.  
3ra. Secció 250.000 ptes.  
Novena Hi haurà tres premis consistens en Menció Honorífica i Placa.  
El jurat, presidit per l?Honorable Conseller de Cultura, Educació i Ciència o persona en qui delegue, estarà format pel President de la Federació Valenciana de Societats Musicals o persona en qui delegue, per un especialista musical designat per cada una de les Diputacions Provincials de la Comunitat Valenciana, i per dos especialistes designats per la Conselleria de Cultura, Educació i Ciència. La composició definitiva del Jurat es farà pública, per a general coneixement, als mitjans de comunicació de major difusió dins de la Comunitat Valenciana.  
El Secretari del Jurat serà el Secretari General de la Conselleria de Cultura, Educació i Ciència de la Generalitat Valenciana o funcionari en qui delegue.  
Desena Els participants, pel fet de participar en el Certamen i d'acceptar les bases anteriors, accepten les decisions i les resolucions del Jurat, i contra les quals no hi haurà cap possibilitat de recurs ni d'impugnació.


Còpia Permalink ELI